ການລ່ອງເຮືອ ໃນເຂດ ສາມຫລ່ຽມທອງຄໍາ ຍັງບໍ່ປອດໄພ (ເບິ່ງສະໄລດ໌ກັບ ວີດີໂອລາວ/ອັງກິດ)
ການເດີນເຮືອໃນເຂດສາມຫລ່ຽມທອງຄໍາ ຍັງບໍ່ປອດໄພ ສໍາລັບ ພວກພໍ່ຄ້າແລ່ນເຮືອນ້ອຍໆ ທີ່ຍັງຖືກປຸ້ນຢູ່ ເພາະບໍ່ມີເຮືອຄຸ້ມກັນ.
ເຂດສາມຫລ່ຽມຄໍາ ບ່ອນທີ່ຊາຍແດນຂອງປະເທດມຽນມາ ລາວ ແລະ ໄທ ມາບັນຈົບຄົບກັນ ຢູ່ລໍາແມ່ນໍ້າຂອງນັ້ນ ແມ່ນເປັນທີ່ຮູ້ກັນມາເປັນເວລາດົນນານແລ້ວ ຍ້ອນປະວັດການລັກລອບຄ້າຂາຍຢາຝິ່ນ ແລະເປັນບ່ອນທີ່ບໍ່ມີຕົວບົດກົດໝາຍນັ້ນ ບັດນີ້ ຂົງເຂດດັ່ງກ່າວໄດ້ກາຍເປັນແມ່ເຫລັກດຶງດູດພວກນັກທ່ອງທ່ຽວໃຫ້ໄປ ເບິ່ງ ຍ້ອນຊື່ສຽງທີ່ບໍ່ດີ ທິວວະທັດອັນສວຍງາມ ສະຖານທີ່ຕາກອາກາດ ແລະສະຖານກາສິໂນແຫ່ງໃໝ່ໆ ແຕ່ວ່າການໂຈມຕີຂັ້ນນອງເລືອດເມື່ອປີຜ່ານມາ ຕໍ່ເຮືອສອງລໍາຂອງຈີນທີ່ບັນທຸກຢາບ້າ methamphetamines ມູນຄ່າຫລາຍລ້ານໂດລາໄປເຕັມລໍາເຮືອນັ້ນ ໄດ້ສ້າງຄວາມເປັນຫ່ວງຂຶ້ນມາ ຢ້ານວ່າຈະເກີດຄວາມຮຸນແຮງຂຶ້ນອີກ ຍ້ອນຢາເສບຕິດນັ້ນ Daniel Schearf ຜູ້ສື່ຂ່າວວີໂອເອ ລາຍງານມາຈາກເຂດ ສາມຫລ່ຽມທອງຄໍາ ຊຶ່ງທອງປານຈະນໍາລາຍລະອຽດມາສະເໜີທ່ານ ເຮືອລາດຕະເວນຂອງໄທທີ່ຕິດອາວຸດຢ່າງໜັກ ກໍາລັງຄຸ້ມກັນຄະນະຜູ້ແທນດ້ານຄວາມປອດ ໄພສາທາລະນະຂອງຈີນ ທີ່ມາຢ້ຽມຢາມຂົງເຂດນີ້ ແມ່ນຢູ່ບ່ອນນີ້ ໃນເດືອນຕຸລາປີຜ່ານມາ ທີ່ກໍ່າປັ່ນບັນທຸກສິນຄ້າຈີນສອງລໍາ ຖືກໂຈມຕີໂດຍ ພວກມືປືນ ທີ່ໄດ້ສັງຫານລູກເຮືອຊາວຈີນທັງໝົດ 13 ຄົນ ແລ້ວໂຍນສົບລົງນໍ້າ ຕໍາຫລວດໄທໄດ້ສອບປາກຄໍາທະຫານໜ່ວຍປາບປາມຢາເສບຕິດຂອງໄທ 9 ຄົນ ໃນການ ສືບສວນກ່ຽວກັບອາຊະຍາກໍາດັ່ງກ່າວ ຂະນະນີ້ ຈີນກໍາລັງປະຕິບັດການຮ່ວມກັບຝ່າຍລາວ ມຽນມາ ແລະໄທ ເພື່ອປະສານງານ ການລາດຕະເວນຮັກສາຄວາມປອດໄພຕາມລໍາແມ່ນໍ້າຂອງ ພົນຕໍາຫລວດເອກ ວິຊຽນ ໂພດໂພສີ ເລຂາທິການສະພາຄວາມໝັ້ນຄົງແຫ່ງຊາດໄທ ກ່າວວ່າ ພວກກໍ່າປັ່ນບັນທຸກສິນຄ້າລໍາໃຫຍ່ໆຢູ່ແມ່ນໍ້າຂອງ ທີ່ມີເຮືອລ່ອງຂື້ນລົງບໍ່ຂາດລະຍະນັ້ນ ບັດນີ້ ໄດ້ຮັບອະນຸຍາດໃຫ້ມີເຮືອຄຸ້ມກັນຕິດອາວຸດ ເພື່ອຮັບປະກັນການນໍາສົ່ງສິນຄ້າໃຫ້ ເຖິງຈຸດໝາຍປາຍທາງຢ່າງປອດໄພ ແຕ່ພວກເຮືອລໍານ້ອຍໆແມ່ນມັກຈະຖືກປະປ່ອຍໃຫ້ຄຸ້ມຄອງກັນເອົາເອງ ພວກຂັບເຮືອຈະຜູກຍັນຄາຖາ ເພື່ອຊ່ວຍກັນເງືອກນໍ້າຂອງທີ່ເຂົາເຈົ້າເຊື່ອຖືນັ້ນ ເພື່ອບໍ່ໃຫ້ເກີດ ມີໄພອັນຕະລາຍໃດໆ ແຕ່ນາຍພອນ ຄົນລາວທີ່ຂັບເຮືອຂົນສົ່ງ ກ່າວວ່າ ປັດຈຸບັນນີ້ ເວດມົນ ຄາຖາຫຍັງກໍຊ່ວຍກັນພວກປຸ້ນຈີ້ກາງນໍ້າ ບໍ່ໄດ້ແລ້ວ ເມື່ອເດືອນຜ່ານມາ ນາຍພອນກໍາລັງຂົນໄກ່ແຊ່ເຢັນ ລ່ອງຂຶ້ນເໜືອໄປຍັງປະເທດຈີນ ເວລາ ເຮືອຂອງລາວຖືກດັກປຸ້ນຈີ້ ໂດຍພວກຜູ້ຊາຍທີ່ຂີ່ເຮືອໄວມາຫລາຍລໍາ ແລະຖືອາວຸດປືນ ແອມ 16 ເຖິງແມ່ນຈະມີໄພອັນຕະລາຍເຊັ່ນນີ້ກໍຕາມ ນາຍພອນ ກໍຕ້ອງສ່ຽງຂັບເຮືອ ສົ່ງເຄຶ່ອງຂອງ ຫລາຍໆຖ້ຽວໃນແຕ່ລະເດືອນ ເພື່ອຫາລ້ຽງຊີບ ລາວກ່າວວ່າ: ພວກຄົນໃນທ້ອງຖິ່ນຫລາຍໆຄົນກ່າວວ່າ ຄວາມປອດໄພຕາມລໍານໍ້າຂອງ ແມ່ນຮ້າຍແຮງ ຂຶ້ນນັບມື້ ເຖິງແມ່ນທາງການຈະໃຫ້ການຮັບປະກັນກໍຕາມ ພວກຄົນຂັບເຮືອຈະຂົນສົ່ງຜູ້ໂດຍສານໄປຍັງກາສິໂນຢູ່ໃນລາວແລະມຽນມາ ແຕ່ບໍ່ຍອມ ແລ່ນຂຶ້ນໄປກາຍເຂດເກາະນີ້ ນາຍທານິດ ຈົງພັກດີ ຫາປາລ້ຽງຊີບຢູ່ໃນແມ່ນໍ້າແຫ່ງນີ້ ມາໄດ້ຫົກປີແລ້ວ ລາວເວົ້າວ່າ ນັບຕັ້ງແຕ່ເກີດເຫດສັງຫານເມື່ອເດືອນຕຸລາຜ່ານມານັ້ນ ພວກຫາປາກໍຢ້ານ ແລະບໍ່ກ້າ ແລ່ນຂຶ້ນໄປໄກກວ່ານີ້ອີກ ລາວເວົ້າວ່າ ໃນຕອນນີ້ ພວກນັກທ່ອງທ່ຽວກໍຍັງພາກັນແຫ່ກັນໄປຍັງເຂດສາມຫລ່ຽມທອງຄໍາກັນຢູ່ ບໍ່ຂາດ ເພື່ອທ່ຽວຊົມສະຖານທີ່ທີ່ພິເສດແຫ່ງນີ້ ທີ່ມີທິວທັດສວຍງານແລະມີຊື່ສຽງບໍ່ຄ່ອຍ ດີນັ້ນ ຊຶ່ງພວກນັກທ່ອງທ່ຽວຫລາຍໆຄົນກໍອາດຈ ບໍ່ຮູ້ກໍໄດ້ວ່າ ເຂດດັ່ງກ່າວຍັງດິ້ນຮົນທີ່ ຈະເຊຶ່ອງປະວັດທີ່ບໍ່ດີນີ້ໄວ້ເບື້ອງຫລັງ